คาร์ร่า

**คาร์ร่า** **(****)** หรือเดิม **ไวร่า (VYRA)** และ **ไลร่า (LYRA)** เป็นเกิร์ลกรุ๊ปสัญชาติไทย แรกเริ่มก่อตั้งโดย อินดิเพนเด้นท์ อาร์ทิสท์ เมเนจเม้นท์ (iAM) ร่วมกับ ยูนิเวอร์ซัล มิวสิค ประเทศไทย ปัจจุบันลิขสิทธิ์เพลงอยู่ภายใต้สังกัด อินดิเพนเด้นท์ เรคคอร์ด (iR) มีการแสดงเปิดตัวครั้งแรกในงาน The Launch of LYRA Debut Stage ณ ควอเทียร์ แกลอรี่ ชั้น M ศูนย์การค้าเอ็มควอเทียร์ เมื่อวันที่ 7 ตุลาคม พ.ศ. 2563 โดยคาร์ร่ามีสมาชิกทั้งหมด 5 คน ได้แก่ ป๊อปเป้อ, ปาเอญ่า, ฟ้อนด์, นิว (ชัญญ่า) และนิกี้

## ประวัติ
### พ.ศ. 2562: จุดเริ่มต้น
วงมีชื่อตอนเปิดตัวว่า **ไลร่า (LYRA)** ซึ่งมาจากชื่อของกลุ่มดาวพิณ โดยโปรเจ็กต์นี้มีที่มาจาก ณัฐพล บวรวัฒนะ กรรมการบริหารฝ่ายปฏิบัติการณ์ บริษัท อินดิเพนเด้นท์ อาร์ทิสท์ เมเนจเม้นท์ จำกัด ได้คัดเลือกสมาชิก 6 คนจากวงบีเอ็นเคโฟร์ตีเอต ได้แก่ กานต์ธีรา วัชรทัศนกุล (เนย), เจนนิษฐ์ โอ่ประเสริฐ (เจนนิษฐ์), ปัญสิกรณ์ ติยะกร (ปัญ), ณัฐทิชา จันทรวารีเลขา (ฟ้อนด์), ชัญญาภัค นุ่มประสพ (นิว) และวรินท์รัตน์ ยลประสงค์ (นิกี้) ซึ่งได้ผ่านการออดิชั่นอย่างเข้มข้นไปในช่วงปลายปี เป้าหมายของโปรเจ็กต์นี้คือ การถ่ายทอดเอกลักษณ์เฉพาะตัวของแต่ละคนออกมาอย่างชัดเจน ให้เห็นอีกมุมหนึ่งที่ยังไม่เคยเห็นจากสมาชิกกลุ่มนี้มาก่อน สร้างตลาดทีป๊อปให้เกิดขึ้นจริงอย่างเป็นรูปธรรมและเป็นตัวแทนของศิลปินวัยรุ่นไทย ที่สร้างผลงานที่แตกต่างสู่สายตาคนทั้งโลก โดยเมื่อวันที่ 7 ธันวาคม ได้เปิดตัวชื่อโปรเจ็กต์ "BNK48 S.I.S 30 Days in LA Hollywood" พร้อมกับเปิดตัวสมาชิก ในงาน *[[บีเอ็นเคโฟร์ตีเอต#งานจับมือ|BNK48 7th Single 77 no Suteki na Machi e Handshake Event]]*  ณ ศูนย์นิทรรศการและการประชุมไบเทค 

### พ.ศ. 2563: โควิด-19 และการเปิดตัว
ตามกำหนดการเดิมในช่วงเดือนเมษายน สมาชิกทั้ง 6 คนต้องได้ออกเดินทางไปยังลอสแอนเจลิส รัฐแคลิฟอร์เนีย ประเทศสหรัฐอเมริกา เพื่อฝึกฝนทักษะการร้อง การเต้น การแสดง เป็นเวลา 30 วัน โดยจะได้รับการฝึกสอนจากเหล่าทีมงานระดับโลกผู้อยู่เบื้องหลังความสำเร็จของศิลปินมากมาย เช่น Rich & Tone Talauega ศิลปินผู้ออกแบบท่าเต้นให้กับศิลปินระดับโลกอย่าง มาดอนน่า, เกว็น สเตฟานี แต่เนื่องจากสถานการณ์โควิด-19 โดยเฉพาะในสหรัฐอเมริการะบาดรุนแรงมากขึ้น จึงจำเป็นต้องระงับแผนการเดินทางและให้สมาชิกทั้ง 6 คนมาร่วมกันทำกิจกรรม ทั้งฝึกฝนทักษะการร้อง การเต้น การแสดง ในบ้านเดียวกันเป็นเวลา 30 วัน ซึ่งวันที่ 7 สิงหาคม ได้มีการเผยแพร่รายการเรียลลิตี้ *LYRALITY SHOW* ให้ติดตามเรื่องราวการฝึกซ้อม จนในวันที่ 7 ตุลาคม ได้แสดงเปิดตัวเพลงแรก "LYRA" ในงาน *The Launch of LYRA Debut Stage* ณ ควอเทียร์ แกลอรี่ ชั้น M ศูนย์การค้าเอ็มควอเทียร์

### พ.ศ. 2564: เนยยุติบทบาท และเปลี่ยนชื่อวง
วันที่ 11 กุมภาพันธ์ กานต์ธีรา วัชรทัศนกุล (เนย) ได้ยุติบทบาทในฐานะสมาชิกของไลร่า เนื่องจากเหตุผลที่ต้องการจะกลับไปมุ่งมั่น และทุ่มเทให้แก่การทำงานเพลง ในฐานะสมาชิกวงบีเอ็นเคโฟร์ตีเอตอย่างเต็มที่ ทำให้สมาชิกในวงนี้เหลือเพียง 5 คน

วันที่ 12 มีนาคม มีการประกาศเปลี่ยนชื่อวงจากไลร่าเป็น **ไวร่า (VYRA)** ต่อมาในวันที่ 1 เมษายน ได้ปล่อยเพลงแรกในนามไวร่าชื่อว่า ต๊ะต่อนยอน…Hurry Up! ร่วมกับ เกวลิน บุญศรัทธา (ซันนี่)

### พ.ศ. 2565: เจนนิษฐ์และปัญยุติบทบาท เปลี่ยนผ่านสู่วงใหม่
วันที่ 31 กรกฎาคม เจนนิษฐ์ โอ่ประเสริฐ (เจนนิษฐ์) และปัญสิกรณ์ ติยะกร (ปัญ) ได้ประกาศยุติบทบาทในงาน "LYRA Exclusive Party - Galaxy แห่งความคิดถึง"

วันที่ 27 กันยายน ในงาน *We Talk To You : Independent Records* ได้ประกาศเปลี่ยนชื่อวงจากไวร่าเป็น **คาร์ร่า (QRRA)** และประกาศว่ามีสมาชิกใหม่ที่ผ่านการออดิชั่นจำนวน 2 คน คือ นิพพิชฌาน์ พิพิธเดชา (ปาเอญ่า) และพิณญาดา จึงกาญจนา (ป๊อปเป้อ)

### พ.ศ. 2566: คาร์ร่าเปิดตัวอย่างเป็นทางการ
ช่วงเดือนตุลาคม เริ่มมีการสร้างบัญชีโซเชียลมีเดียของวงขึ้นมาใหม่ทั้งหมดในทุกช่องทาง

วันที่ 28 ตุลาคม คาร์ร่าได้แสดงเปิดตัวครั้งแรกในนามของวงอย่างเป็นทางการด้วยเพลง "Miracle" ในคอนเสิร์ต *i-Riginal Live 2023* ซึ่งเป็นคอนเสิร์ตรวมศิลปินของค่ายอินดิเพนเด้นท์ เรคคอร์ด ณ ธันเดอร์โดม เมืองทองธานี

### พ.ศ. 2567: แสดงสดที่ต่างประเทศครั้งแรก
วันที่ 5 เมษายน คาร์ร่าได้มีการแสดงสดที่ต่างประเทศเป็นครั้งแรกในงาน "T-POP Showcase Tokyo 2024" ณ Zepp Shinjuku กรุงโตเกียว ประเทศญี่ปุ่น ร่วมกับศิลปินทีป๊อปวงอื่น ๆ 

วันที่ 10 พฤศจิกายน คาร์ร่าได้เป็นแขกรับเชิญในรายการ "CHILL CLUB" ตอนที่ 245 ซึ่งเป็นรายการเพลงวาไรตี้ของฮ่องกง พร้อมกันนั้นยังมีมินิคอนเสิร์ตและการแสดงโชว์พิเศษในรายการร่วมกับ Jeremy Lee ศิลปินชาวฮ่องกง

### พ.ศ. 2568: ประกาศสิ้นสุดสัญญา และแฟนมีตส่งท้าย
วันที่ 1 ตุลาคม ได้มีประกาศการสิ้นสุดสัญญาและการยุติบทบาทในนามวงคาร์ร่า โดยกิจกรรมของวงจะสิ้นสุดลงภายในเดือนธันวาคม ประกอบด้วยซิงเกิ้ลสุดท้าย และแฟนมีตสุดท้ายของวง

## สมาชิก

### อดีต
* **เนย**–กานต์ธีรา วัชรทัศนกุล
* **เจนนิษฐ์**–เจนนิษฐ์ โอ่ประเสริฐ
* **ปัญ**–ปัญสิกรณ์ ติยะกร


### ล่าสุด
* **ฟ้อนด์**–ณัฐทิชา จันทรวารีเลขา
* **นิว**–ชัญญาภัค นุ่มประสพ
* **นิกี้**–วรินท์รัตน์ ยลประสงค์
* **ปาเอญ่า**–นิพพิชฌาน์ พิพิธเดชา
* **ป๊อปเป้อ**–พิณญาดา จึงกาญจนา



File:Fond BNK48 @BNK48 Kiss Me! Roadshow 02-03-2024.jpg|alt=Fond QRRA|ฟ้อนด์ 
File:Chanya QRRA @10 Days Central World New Era Countdown Music Festival 2025 30-12-2024.jpg|alt=Chanya QRRA|นิว (ชัญญ่า) 
File:Niky Warinrat BNK48 QRRA Roadshow Rayong 20231021.jpg|alt=Niky QRRA|นิกี้ 
File:Paeyah BNK48 @Nintendo Switch Grand Opening Branding in Thailand 29-07-2023.jpg|alt=Paeyah QRRA|ปาเอญ่า 
File:Popper BNK48.jpg|alt=Popper QRRA|ป๊อปเป้อ 

### เส้นเวลา



## ชื่อกลุ่มแฟนคลับ
### ไลร่า/ไวร่า: PYN (พิณ)
วันที่ 20 ตุลาคม พ.ศ. 2563 ไลร่าได้ประกาศชื่อของกลุ่มแฟนคลับ หรือชื่อแฟนด้อมประจำวงอย่างเป็นทางการ โดยมีชื่อเรียกว่า "**PYN (พิณ)**" ซึ่งย่อมาจาก Play Your Notes พร้อมทั้งสื่อถึงชื่อวงอย่าง *LYRA* ที่มาจากกลุ่มดาวพิณ นอกจากนี้ตัวอักษร N ยังอยู่ในชื่อเล่นของสมาชิกทั้ง 6 คนของไลร่าอีกด้วย และถึงแม้ว่าจะมีการเปลี่ยนชื่อวงเป็นไวร่า แต่ยังคงชื่อแฟนด้อมไว้ดังเดิม

### คาร์ร่า: PEONY (พีโอนี่)
วันที่ 10 มกราคม พ.ศ. 2567 คาร์ร่าได้ประกาศชื่อแฟนด้อมผ่านทางไลฟ์ยูทูบของวง และลงประกาศอย่างเป็นทางการในวันถัดมา โดยมีชื่อเรียกว่า "**PEONY (พีโอนี่)**" ซึ่งก็คือดอกโบตั๋น ที่เป็นดอกไม้มงคลของจีน สื่อถึงความมั่งคั่ง ร่ำรวย มีโชคลาภ และความสวยงามของผู้หญิง อีกทั้งยังเชื่อมโยงกับเพลงแรกของวงอย่าง *Miracle* ที่มีผีเสื้อเป็นสัญลักษณ์ในมิวสิกวิดีโอ

## ผลงานเพลง
### อีพี

### อัลบั้ม

### ซิงเกิ้ล

### มิวสิกวิดีโอ

### เพลงอื่น ๆ

## ผลงานการแสดง
### รายการออนไลน์/รายการโทรทัศน์

### มิวสิกวิดีโอของศิลปินอื่น

### โฆษณา/พรีเซ็นเตอร์

### ละครเพลง/ละครเวที

### พิธีกร/ผู้ดำเนินรายการ

### ละครโทรทัศน์/ซีรี่ส์

### ภาพยนตร์

## การแสดงสด
### คอนเสิร์ตที่ร่วมแสดง

### เทศกาลดนตรีที่เข้าร่วม

### มินิคอนเสิร์ต/แฟนมีตติ้ง

## รางวัลที่ได้รับ

## เว็บไซต์ทางการ
*QRRA - TikTok
* QRRA - YouTube
*QRRA - Instagram
*QRRA - Facebook
*QRRA - X (Twitter)

## แหล่งข้อมูลอื่น
*[QRRA - Pantip | Tag](https://pantip.com/tag/QRRA_(%E0%B8%99%E0%B8%B1%E0%B8%81%E0%B8%A3%E0%B9%89%E0%B8%AD%E0%B8%87%E0%B8%99%E0%B8%B1%E0%B8%81%E0%B8%94%E0%B8%99%E0%B8%95%E0%B8%A3%E0%B8%B5))
* QRRA - Tpop Wiki | Fandom
*QRRA - AKB48 Wiki | Fandom

## ดูเพิ่มเติม

## หมายเหตุ

## อ้างอิง

หมวดหมู่:กลุ่มดนตรีป็อปสัญชาติไทย
หมวดหมู่:เกิร์ลกรุปไทย
หมวดหมู่:กลุ่มดนตรีทีป็อป
หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:ก่อตั้งในประเทศไทยในปี พ.ศ. 2563
หมวดหมู่:กลุ่มดนตรีที่ยุบเลิกในปี พ.ศ. 2568
หมวดหมู่:สิ้นสุดในประเทศไทยในปี พ.ศ. 2568